  Анжелика Тихонова корреспондент Ижкарысь Берш нимо ульчаысь выль школаын лэсьтӥськон ужъёс йылаз-пумаз вуо. Толсур шорын ужъюрт дась луоз, собере юртэз кутон, дышетонэз нуыны линцензи басьтон ужъёс мынозы. Школа пиналъёслы ӧсъёссэ 2022-тӥ арын 1-тӥ куарусёнэ усьтоз. Со сярысь Ижкар администрацилэн пресс-службаез ивортӥз. Школаез пуктон ужъёсты анай-атайёс ялан чакласа возизы. Соос ужъюртлэсь лэсьтӥськон ласянь вылӥ дасьлыксэ зэматӥзы. Со сяна, али 7, 71, 73, 76 но 81 номеро школаосын дышетскись пиналъёслы выль школае мыныны валамон но кышкыттэмлыко сюресъёс кылдытэмын шуыса пусйизы. 7 номеро школа дорысен мер транспорт дугдылон интыозь нюлэс пыр мынӥсь сюресэз умой югдытӥзы. Интывылэз полициын ужасьёс ялан чакласа возё. Нош 12 но 26 номеро автобус маршрутъёсы ватсаса рейсъёс лэзёзы. Кысык вакыт дыръя мер транспорт 5 минутлы быдэ ветлоз, али висэз 7 минут луэ. Тодэ вайытом, Берш нимо ульчаысь школаез 2021-тӥ арын усьтыны кулэ вал, но ужъёс ӝегазы.  Тегъёс: Дышетон Ижкар Удмуртия школаос лэсьтськон  